वाळपय ः विद्यार्थ्यांनी आपल्या गुरूचो आदर्श घेवप गरजेचें. तशेंच शिक्षकांनी विद्यार्थ्यां प्रती कसलेच तरेचे हेवेदावे करिनासतना दरेका समान वागणूक दिवची आनी तांचे जिणेंत आदर्श निर्माण करपी विचार रुजोवचे अशें आवाहन कार्यकारी मुख्याध्यापक विष्णू कुडतरकार हांणी सांगलें.
 शेळप, ठाणेच्या सरकारी मुळाव्या विद्यालयांत गुरूपुनव मनयली. ह्या वेळार भुरग्यांक मार्गदर्शन करतना ते उलयताले. ह्या वेळार हाजीर आशिल्ल्या शाळा चोंब्याच्या वांगड्यांनी दिवली पेटोवन कार्यावळीची सुरवात केली. उपरांत विद्यार्थी श्लोक गांवकार हांणी महर्षी व्यासमुनीच्या फोट्याक हार घालो.
 कार्यकारी मुख्याध्यापक विष्णू कुडतरकार हांणी महर्षी व्यासाच्या चरित्रा विशीं आनी एकलव्या विशीं विचार मांडून भुरग्यांक मार्गदर्शन केलें.
 ह्या वेळार विद्यार्थी निधी गावडे, मयुरी गांवकार, स्वराज्य च्यारी, दक्ष गांवस आनी विघ्नेश गांवकार ह्या विद्यार्थ्यांनी गुरूपुनवे विशीं आपले विचार मांडले. कार्यावळीचें सुत्रसंचालन विष्णू कुडतरकार हांणी केलें आनी तांणीच उपकार मानले. ह्या वेळार विद्यालयाच्या पालक शिक्षक संघाचे सगले वांगडी आनी पालक व्हडा संख्येन हाजीर आसले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 